OpenLLM-France/wikimedia huggingface dataset:
# Keatita

La keatita és un mineral de la classe dels òxids.

## Característiques

La keatita és un òxid de fórmula química SiO₂. És un nom donat originalment a un polimorf de sílice sintètic que cristal·litza en el sistema tetragonal. Recentment s'ha trobat en roques a ultra-alta pressió al massís de Kokchetav, a la província d'Akmolà (Kazakhstan). El seu estat com a espècie vàlida és qüestionable per l'Associació Mineralògica Internacional, ja que ha estat publicat sense aprovació prèvia.
Segons la classificació de Nickel-Strunz, la lechatelierita pertany a «04.DA: Òxids amb proporció Metall:Oxigen = 1:2 i similars, amb cations petits: família del sílice» juntament amb els següents minerals: quars, òpal, tridimita, cristobalita, moganita, lechatelierita, melanoflogita, coesita, stishovita i seifertita.

## Referències

* ↑ «Keatite» (en anglès). Mindat. [Consulta: 16 març 2016].
* ↑ Hill, T. R., Konishi, H., Xu, H. «Natural occurrence of keatite precipitates in UHP clinopyroxene from the Kokchetav Massif: A TEM investigation» (en anglès). American Mineralogist, 98, 2013, pàg. 187-196.
# Eman al-Nafjan

Eman al-Nafjan és una blogger saudita i activista pels drets de les dones. Va ser detinguda per les autoritats saudites el maig del 2018 juntament amb Loujain al-Hathloul i altres cinc activistes pels drets de les dones en el que Human Rights Watch va interpretar com un intent d'espantar-la a ella i a la resta d’activistes, durant la repressió saudita contra les feministes de 2018-2019.
El 14 de març de 2019, PEN America va anunciar que Nouf Abdulaziz, Loujain al-Hathloul i Eman al-Nafjan rebrien el premi PEN America/Barbey Freedom to Write 2019, que es va lliurar el 21 de maig a la gala literària PEN America 2019 el Museu Americà d'Història Natural de la ciutat de Nova York.
A finals de març del 2019, les dones van presentar la seva defensa i van descriure abusos físics i sexuals que havien patit en captivitat. Eman al-Nafjan, juntament amb Aziza al-Yousef i el doctor Rokaya Mohareb van ser posats en llibertat sota fiança.
Al setembre de 2019, al-Nafjan va rebre "El premi al coratge", atorgat per Reporters sense fronteres. Tenia prohibit viatjar fora de l'Aràbia Saudita i, per tant, no va poder recollir el seu premi.

## Referències

* ↑ «Ten must-read blogs from the Middle East». CNN, 14-04-2011 [Consulta: 20 abril 2011].
* ↑ Burke, Jason «Saudi Arabia women test driving ban». The Guardian, 17-06-2011 [Consulta: 19 juny 2011].
* ↑ «Saudi Arabia: Women's Rights Advocates Arrested — Jumping Ahead of Crown Prince's Reforms Risks Jail Time». Human Rights Watch, 18-05-2018. Arxivat de l'original el 2018-05-21. [Consulta: 19 maig 2018].
* ↑ «Nouf Abdulaziz, Loujain Al-Hathloul, Eman Al-Nafjan» (en anglès), 12-09-2019. [Consulta: 13 febrer 2020].
* ↑ Michaelson, Ruth. «Saudi Arabia bails three women on trial for human rights activism», 28-03-2019. [Consulta: 28 març 2019].
* ↑ Journalists from Saudi Arabia, Vietnam and Malta honoured at RSF’s 2019 Press Freedom Awards, September 12, 2019, RWB
* ↑ Reporters Without Borders honors journalists who fear for their lives, Deutsche Welle
# Gizem Elmaağaçlı

Gizem Elmaağaçlı (Kayseri, 4 de maig de 2001) és una arquera turca, campiona d'Europa (Samsun, 2019) i del món (Ankara, 2016). A més va ser campiona d'Europa en equips, formant la selecció de Turquia juntament amb Yeşim Bostan i Ayşe Bera Süzer el 2018 a Legnica, Polònia. Competeix en la categoria arc de politges i és esportista del club Kayseri Gençlik Hizmetleri ve Spor Etkinlikleri Kulübü de Kayseri. És germana de Demir Elmaağaçlı, el primer esportista turc en guanyar una medalla d'or mundial en tir amb arc.

## Referències

* ↑ https://www.turksporu.com.tr/sporcu-detay/gizem--elmaagacli-1393 Arxivat 2019-07-30 a Wayback Machine.
* ↑ https://www.fanatik.com.tr/gizem-elmaagacli-avrupa-sampiyonu-oldu-2048123
* ↑ http://www.hurriyet.com.tr/ege/aile-boyu-sampiyon-40065504
* ↑ https://www.gunes.com/son-dakika/turkiye-okculuk-federasyonu-milli-sporcularimizdan-avrupa-sampiyonasinda-sampiyonluklar-905903
* ↑ https://www.trtspor.com.tr/haber/diger-sporlar/okcu-kardeslerin-hedefi-dunya-zirvesi-150969.html
* ↑ http://www.gazete2023.com/spor/milli-okcu-demir-elmaagacli-dunya-sampiyonu-h44718.html
* ↑ http://www.memleket.com.tr/makarali-yayda-altin-madalya-demir-elmaagaclinin-743784h.htm
# Camí de Martorelles

El Camí de Martorelles és una obra d'Alella (Maresme) protegida com a Bé Cultural d'Interès Local.

## Descripció

Camí de traçat irregular que s'enfila cap al nord, al costat de llevant de la urbanització de Mas Coll. És un vial molt estret, d'amplada variable entre quatre i cinc metres, sensació que s'aguditza pel fet de circular en trinxeres entre grans murs de paredat, sobretot en el seu tram inicial proper al torrent de can Pufarré. Un dels trets més destacables és el fet de ser l'accés al conjunt de grans edificacions i cases senyorials amb grans finques que presideixen la part alta del terme municipal. A més, el pendent i els constants canvis de direcció obren contínuament noves perspectives, que es reforcen amb l'aparició d'elements significatius de les edificacions veïnes. Els seu ferm està en mal estat, amb trams de llambordins i d'altres amb restes d'asfalt. La secció és exageradament bombada, per tal de recollir les aigües de pluja pels laterals.

## Referències

* ↑ «Camí de Martorelles». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2020].
# Gaiter

«Gaiter» té aquests significats:
* Gaiter (possiólok), localitat del krai de Khabàrovsk, a Rússia
* Gaiter (poble), localitat del krai de Khabàrovsk, a Rússia
# Lliga Democràtica dels Bosnians

Lliga Democràtica dels Bosnians (bosnià Demokratski Savez Bošnjaka, macedònic Демократска лига на Бошњаците, Demokratska Liga na Bošnjacite) és un partit polític de Macedònia del Nord que representa als bosnians que viuen al territori. A les eleccions legislatives macedònies de 2002 va obtenir un escó dels 120 de l'Assemblea de Macedònia del Nord formant part de la coalició Junts per Macedònia amb la Unió Socialdemòcrata de Macedònia i el Partit Liberal Democràtic. Per a les eleccions legislatives macedònies de 2006, disconforme amb el lloc que li oferien dins la coalició, trencà amb ella i es presentà en la coalició encapçalada per la Unió Democràtica per la Integració i el Partit per la Prosperitat Democràtica, però no va obtenir representació.
# Hunze (riu)

El Hunze és un riu que es troba als Països Baixos, a les províncies de Groningen i Drenthe. El nom vol dir "rierol de fang". El seu naixement és a l'est del poble Gasselte, que es troba al municipi d'Aa en Hunze. Aquest municipi deu el seu nom als rius Aa i Hunze.
# Glacera de la Plate des Agneaux

La glacera de la Plate des Agneaux és una glacera alpina, situada al departament francès dels Alts Alps. Neix a l'est d'una cresta que connecta la Grande Ruine a Roche Faurio, al Massís dels Escrinhs, i constitueix la font de la Romanche, a Oesen. S'entén per una superfície de 2 km² en una llargària de 4 km, amb una amplada de 0,6 km. La seva altitud va des dels 2.200 m fins als 3.000 m.

## Glaceres tributàries

* Glacera superior des Agneaux
* Glacera de la Casse Déserte
* Glacera de Tombe Murée
* Glacera de la Roche Faurio
* Glacera des Agneaux

## Cims circumdants

* Pointe Breevort 3.765m
* Pic Maître 3.726m
* Roche Méane 3.712m
* Pic Bourcet 3.735m
* Tête de Charrière 3.448m
* Têtes de la Somme 3.389m
* Roche Faurio 3.730m
* Roche Paillon 3.636m
* Roche d'Alvau 3.628m
* Pic de Neige Cordier 3.614m
* Pic d'Arsine 3.272m
* Pic de Chamoissière 3.207m

## Referències

* ↑ «Mindat.org». [Consulta: 2 novembre 2020].
* ↑ Limited, Alamy. «Stock Photo - HAUTES- ALPES. Le Glacier de la plate des Agneaux et la grande- ruine 1900» (en anglès). [Consulta: 2 novembre 2020].
* ↑ «[http://randobuizin-vauxenbugey.e-monsite.com/medias/files/les-source-de-la-romanche.pdf Sources de la Romanche - Glacier de la Plate des Agneaux]» (en francès).
* ↑ «Glacier de la Plate des Agneaux : Custom Object : SummitPost». [Consulta: 2 novembre 2020].
# Camí de Copons

El Camí de Copons és un camí situat al terme de Reus, a la comarca catalana del Baix Camp.
S'origina a la Riera de Maspujols, al terme de l'Aleixar. Engega poc abans que la riera passi vora les cases de Maspujols. L'utilitzen els veïns d'aquella vila per tenir accés als trossos de terra de Copons. Fins als anys seixanta era de ferradura, però ara l'han eixamplat i encimentat. Circula per la part alta del barranc de Copons o de la Barraqueta, sempre a la vora del límit de terme de Reus amb l'Aleixar.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 188. ISBN 8486387655.
* ↑ Moncusí, Gemma. Itineraris rurals de Reus. Reus: Ajuntament de Reus. Àrea de Medi Ambient, 2004, p. 43.
# Ciccaba

Ciccaba és un gènere d'ocells de la família dels estrigiformes (Strigiformes) que habita la zona neotropical, sobre el qual no hi ha consens taxonòmic. Les seves espècies eren incloses al gènere Strix i encara ho són a algunes classificacions

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest gènere està format per 4 espècies. Tanmateix, la llista mundial d'ocells del Congrés Ornitològic Internacional (versió 13.1, gener 2023) no reconeix Ciccaba i considera que aquestes espècies pertanyen al gènere Strix.

## Taxonomia

S'han descrit 4 espècies dins aquest gènere:
* gamarús cafè (Ciccaba virgata).
* gamarús camablanc (Ciccaba albitarsis).
* gamarús capnegre (Ciccaba nigrolineata).
* gamarús fosc (Ciccaba huhula).

## Referències

* ↑ F. Gill et D. Donsker (Eds). 2017. IOC World Bird List (v 7.3). doi : 10.14344/IOC.ML.7.3.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 266. ISBN 978-84-16728-37-4.
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Christiansfeld

Christiansfeld, amb una població de 2855 (1 de gener de 2014), és una ciutat del municipi de Kolding, al sud de Jutlàndia, a Dinamarca Meridional. La ciutat va ser fundada el 1773 per l'Església Morava i porta el nom del rei danès Cristià VII. Està inscrita a la llista del Patrimoni de la Humanitat de la UNESCO des del 2015.

## Referències

* ↑ Centre, UNESCO World Heritage. «Christiansfeld, a Moravian Church Settlement» (en anglès). [Consulta: 28 gener 2021].
# Gaiuri

Gaiuri - Гаюры (rus) - és un poble (un khútor) de l'óblast de Bélgorod, a Rússia. El 2010 tenia 77 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Jendrik Sigwart

Jendrik Sigwart (Hamburg, 27 d'agost del 1994) és un cantant alemany. Representarà Alemanya amb la cançó I Don't Feel Hate al Festival de la Cançó d'Eurovisió 2021, que se celebrarà a la ciutat neerlandesa de Rotterdam.
Sigwart es va criar al nucli Volksdorf a la ciutat de Hamburg i té quatre germans. A l'adolescència, va aprendre a tocar el piano i el violí. Va estudiar durant quatre anys comèdia musical a l'Institut de Música de la Universitat de Ciències Aplicades d'Osnabrück. Abans d'acabar la carrera, ja va interpretar un paper en unes comèdies musicals, com les produccions alemanyes de My Fair Lady, Hairspray, Peter Pan i Grease. El 6 de febrer del 2021, es va anunciar que representaria Alemanya en el Festival de la Cançó d'Eurovisió 2021 a Rotterdam. El 25 de febrer es va publicar la seva cançó pel festival, I Don't Feel Hate.

## Referències

* ↑ «Jendrik Sigwart will sing for Germany in 2021» (en anglès). Eurovision.tv, 06-02-2021. [Consulta: 1r abril 2021].
* ↑ «Ein Lied aus Volksdorf für Europa» (en alemany). Heimat Echo, 24-02-2021. [Consulta: 1r abril 2021].
* ↑ «IfM-Absolvent Jendrik Sigwart vertritt Deutschland beim ESC» (en alemany). Hochschule Osnabrück, 09-02-2021. [Consulta: 1r abril 2021].
* ↑ «JENDRIK SIGWART» (en alemany). Lagerpusch Management. [Consulta: 1r abril 2021].
# Huo Yi

Huo Yi :
| Xinès tradicional: | Xinès tradicional: | 霍弋 |
| Xinès simplificat: | Xinès simplificat: | 霍弋 |
    En aquest nom xinès, el cognom és Huo (霍).
Huo Yi va ser un oficial militar del Regne de Shu durant el període dels Tres Regnes de la Xina. Després que Huo Yi sentí de la victòria de Deng Ai sobre la capital de Shu, Cheng Du, Huo Yi es va vestir de dol i va començar a plorar. Huo Yi va plorar tot i que sabia que era inevitable que el regne de Shu prosperara amb la gran ineptitud de Liu Shan. Huo Yi, això no obstant, encara va continuar resistint a les forces de Wei a Jiang Ning. Després de garantir la seguretat de Liu Shan va acabar lliurant la ciutat al setge.

## Família

* Pare
** Huo Jun (霍峻)

## Vegeu també

* Tres Regnes
* Personatges dels Tres Regnes
* Registres dels Tres Regnes
* Romanç dels Tres Regnes
# Morganza

Morganza és una població dels Estats Units a l'estat de Louisiana. Segons el cens del 2000 tenia 659 habitants.

## Demografia

Segons el cens del 2000, Morganza tenia 659 habitants, 264 habitatges, i 191 famílies. La densitat de població era de 215,6 habitants/km².
Dels 264 habitatges en un 31,8% hi vivien nens de menys de 18 anys, en un 53,8% hi vivien parelles casades, en un 13,6% dones solteres, i en un 27,3% no eren unitats familiars. En el 23,9% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,98.
Per edats la població es repartia de la següent manera: un 23,8% tenia menys de 18 anys, un 8% entre 18 i 24, un 23,4% entre 25 i 44, un 25,3% de 45 a 60 i un 19,4% 65 anys o més.
L'edat mediana era de 41 anys. Per cada 100 dones de 18 o més anys hi havia 88 homes.
La renda mediana per habitatge era de 28.750 $ i la renda mediana per família de 36.563 $. Els homes tenien una renda mediana de 34.375 $ mentre que les dones 26.964 $. La renda per capita de la població era de 13.901 $. Entorn del 18,2% de les famílies i el 22,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Morganza». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Morganza». American Fact Finder. Oficina del Cens dels Estats Units, 12-01-2010.
# Fotogramas de Plata 1974

El lliurament dels 25è Premis Fotogramas de Plata, corresponents a l'any 1974, lliurats per la revista espanyola especialitzada en cinema Fotogramas, va tenir lloc el 30 de gener de 1975 a Barcelona, en el 25è aniversari de la creació dels premis. Tots els guardonats eren presents llevat Jack Nicholson. El seu guardó fou recollit per Arturo Fernández. Entre les autoritats presents hi havia l'aleshores regidor de l'ajuntament Antonio Cañellas Sidós, el president del Sindicat Provincial de Premsa, Luis Miravitlles Torras, el subdirector general d'activitats publicitàries Urraiz y Fernández de Castro, el delegat provincial d'Informació i Turisme, Luis Fernández Fernández-Madrid, i el secretari de l'ajuntament, Juan Ignacio Bermejo y Gironés.

## Candidatures
### Millor intèrpret de cinema espanyol

| Intèrpret | Pel·lícula | Resultat |
| Concha Velasco | Tormento | Guanyadora |

### Millor intèrpret de cinema estranger

| Actriu | Pel·lícula | Resultat |
| Jack Nicholson | Chinatown | Guanyadora |

### Millor intèrpret de televisió

| Intèrprete | Sèrie de televisió | Resultat |
| José Luis Coll Luis Sánchez Polack | Lo de Tip y Coll | Guanyador |

### Millor intèrpret de teatre

| Intèrpret | Muntatge | Resultat |
| Teatro Experimental Independiente (TEI) | Conjunt de la seva labor | Guanyador |

### Millor activitat musical

| Intèrpret | Resultat |
| Paco de Lucía | Guanyador |

## Referències

* ↑ Entrega de los Fotogramas de Plata a La Vanguardia, 31 de gener de 1976
* ↑ Portada de la revista Fotogramas, n. 1373, de febrer de 1976, a www.todocoleccion.net

## Vegeu també

* Medalles del Cercle d'Escriptors Cinematogràfics de 1974
* 19a edició dels Premis Sant Jordi de Cinematografia

## Enllaços externs

* Consulta dels Fotogramas de Plata de l'any a l'IMDB
# Christie

«Christie» té aquests significats:
* Christie (Califòrnia)
* Christie (Oklahoma)
* Christie (Virgínia)
* Christie (Wisconsin)
# Jubal

* Aquest article tracta del personatge de la Gènesi; per al western de Delmer Daves de 1956, vegeu l'article Jubal (pel·lícula)
Al llibre del Gènesi, capítol quart, Jubal (hebreu: יוּבָל בן-לֶמֶך, Yuval ben Lemech‎) és el fill de Lèmec amb la seva primera dona Adà i germana de Jabal. També era germanastre de Tubal-Caín i Naamà, fills de Sil·là.
Se'l considera pare dels que toquen la cítara i el flabiol.

## Referències

* ↑ Gènesi, p. 4:21. «El nom del seu germà era Jubal, que va ser el pare dels qui toquen la cítara i el flabiol» Arxivat 2016-03-03 a Wayback Machine.
# Jenera

Jenera és una població dels Estats Units a l'estat d'Ohio. Segons el cens del 2000 tenia 235 habitants.

## Demografia

Segons el cens del 2000, Jenera tenia 235 habitants, 95 habitatges, i 64 famílies. La densitat de població era de 238,8 habitants/km².
Dels 95 habitatges en un 32,6% hi vivien nens de menys de 18 anys, en un 53,7% hi vivien parelles casades, en un 11,6% dones solteres, i en un 32,6% no eren unitats familiars. En el 30,5% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,11.
Per edats la població es repartia de la següent manera: un 28,5% tenia menys de 18 anys, un 7,2% entre 18 i 24, un 29,8% entre 25 i 44, un 18,3% de 45 a 60 i un 16,2% 65 anys o més.
L'edat mediana era de 37 anys. Per cada 100 dones de 18 o més anys hi havia 88,8 homes.
La renda mediana per habitatge era de 40.417 $ i la renda mediana per família de 43.125 $. Els homes tenien una renda mediana de 31.806 $ mentre que les dones 26.250 $. La renda per capita de la població era de 16.056 $. Aproximadament el 3,3% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jenera». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Jenera». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Big Brother and the Holding Company

Big Brother and the Holding Company és un grup rock estatunidenc que es va formar a San Francisco el 1965 com a part de l'escena musical psicodèlica que va produir conjunts com Grateful Dead, Quicksilver Messenger Service i Jefferson Airplane.
Ells són més ben coneguts com la banda on es va destacar Janis Joplin com a cantant principal.
El seu àlbum de 1968, Cheap Thrills es considera una de les obres mestres del so psicodèlic de San Francisco. Va aconseguir el número u del Billboard i va ser classificat en el lloc 338 dels 500 millors àlbums de tots els temps segons Rolling Stone.

## Discografia

* Big Brother & the Holding Company (1967)
* Cheap Thrills (1968)
* Be a Brother (1970)
* How Hard It Is (1971)
* Can't Go Home Again (1997)
* Live at Winterland '68 (1998)
* Do What You Love (1999)
* Hold Me (2006)
* The Lost Tapes (2008)

## Referències

* ↑ Unterberger, Richie. «Big Brother & the Holding Company | Biography». [Consulta: 9 setembre 2013].
* ↑ Nagelberg, Kenneth M. «Acid Rock». A: The Guide to United States Popular Culture. University of Wisconsin Press, 2001, p. 8. ISBN 0-87972-821-3.
* ↑ Buckley, Peter. The Rough Guide to Rock. 3rd. Rough Guides, 2003, p. 91. ISBN 1-84353-105-4.
* ↑ «Big Brother and the Holding Company». Gran Enciclopèdia Catalana. Barcelona: Grup Enciclopèdia Catalana.
# Gogrial

Gogrial (Qaqriyal) és una ciutat del Sudan del Sud. la seva població estimada el 2011 és de 44.600 habitants.

## Localització

Gogrial està situat al comtat o districte de Gogrial Oest, a l'estat de Warrap, a la vora de les fronteres amb el Sudan i la regió d'Abyei. Això és aproximadament 700 km per carretera al nord-oest de Juba, la capital i principal ciutat del país. Les coordenades de Gogrial són: 8° 31′ 48.00″N, 28° 6′ 0.00″E (Latitud: 8.5300; Longitud: 28.1000).

## Visió de conjunt

Gogrial, com la majoria de les ciutats sudaneses Sud, és a la riba d'un riu. El riu Jur flueix cap al nord, llavors gira a l'est, a uns 5 km a l'est del centre de negocis de la ciutat. Aquesta ciutat, és un de dos llocs on l'ex jugador de la NBA Manute Bol es diu que podria haver nascut; altres informes diuen que va ser enterrat a Turalei, que seria el seu verdader lloc d'origen.

## Punts d'interès

Els punts d'interès a la ciutat o rodalia inclouen els següents:
* El riu Jur, que passa a l'est de la ciutat
* L'aeroport de Gogrial, un petit aeroport civil amb només una pista asfaltada
* La carretera principal de Wau al Sudan del Sud a Babanusa al Sudan (B38), que passa per Gogrial en direcció del nord cap a sud

## Enllaços externs

* Location of Gogrial At Google Maps

## Referències

* ↑ Estimated Population In 2011
* ↑ Map Showing Juba And Gogrial With Distance Marker
* ↑ «Manute Bol Buried in Turalei, South Sudan». Arxivat de l'original el 2012-03-24. [Consulta: 11 novembre 2011].